Caardişê rewşa îstîsnayîye yê AKPyî şaristananê Kurdîstanî de dewam kenê. Şaristanê Colemêrgî û Wanî de1230 roj ê ke çalakîyê demokratîkî hetê AKPyî ra ameyî qedexekerdene. Qanûnê rewşa îstîsnayî yê ke vera HDPyî, dezgehanê demokratîkan û hêzanê muxalîfan yenê xebitnayene, vera AKPyî û terefgîrê înan nênê xebitnayene. Terefgîranê AKPyî rê çalakî, vilakerdişê vilawekan, nawnayîşî, eşkerayîyê çapemenîye pêro serbest ê.
Serekê ÎHDyî yê Wanî Murat Meletî pare kerd ke qedexeyê Wanî dewam kenê û eşkera kerd ke Walîtîya Wanî bi bahaneyan her 15 rojan de reyêke wextê qedexeyan kena derg.
Meletî bale ante nêzdîbîyayîşê walîtîya Wanî ser û vat: ''Ma vînenê ke çalakî û bernameyê AKPyî nênê qedexekerdene. Qedexeyî vera muxalîfan û komelî yê.''
Meletî vat: ''Bi rayîrê qedexeyan wazenê ke raştîye nêrese raya umûmîye.''
